CELEX: 32016D1781
Language: bg
Date: 2016-10-05 00:00:00
Title: Решение за изпълнение (ЕС) 2016/1781 на Комисията от 5 октомври 2016 година за изменение на приложение II към Решение 2007/777/ЕО по отношение на вмъкването на вписване за Сен Пиер и Микелон в списъка на трети страни или части от тях, от които е разрешено въвеждането в Съюза на месни продукти и обработени стомаси, пикочни мехури и черва (нотифицирано под номер С(2016) 6287) (Текст от значение за ЕИП)

7.10.2016   
            
            
               BG
            
            
               Официален вестник на Европейския съюз
            
            
               L 272/88
            
         РЕШЕНИЕ ЗА ИЗПЪЛНЕНИЕ (ЕС) 2016/1781 НА КОМИСИЯТА
   от 5 октомври 2016 година
   за изменение на приложение II към Решение 2007/777/ЕО по отношение на вмъкването на вписване за Сен Пиер и Микелон в списъка на трети страни или части от тях, от които е разрешено въвеждането в Съюза на месни продукти и обработени стомаси, пикочни мехури и черва
   
      
         (нотифицирано под номер С(2016) 6287)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея, член 8, точка 4 и член 9, параграф 4, буква в) от нея,
   като има предвид, че:
   
               (1)
            
            
               С Решение 2007/777/ЕО на Комисията (2) се определят, inter alia, условията за въвеждането в Съюза на пратки от определени месни продукти и обработени стомаси, пикочни мехури и черва, които са били подложени на някоя от обработките, посочени в част 4 от приложение II към същото решение (наричани по-долу „стоките“), включително списък на трети страни или части от тях, от които е разрешено въвеждането в Съюза на посочените стоки.
            
         
               (2)
            
            
               В част 2 от приложение II към Решение 2007/777/ЕО се съдържа списък на третите страни или частите от тях, от които е разрешено въвеждането в Съюза на стоките, при условие че те са били подложени на съответните обработки, посочени в същата част от приложение II. Целта на тези обработки е да се елиминират някои ветеринарно-санитарни рискове, свързани с конкретните стоки. В част 4 от същото приложение се определят случаите без специална обработка „А“ и със специална обработка с кодове от „B“ до „F“, изброени в низходящ ред съгласно степента на ветеринарно-санитарния риск, свързан с конкретната стока.
            
         
               (3)
            
            
               Сен Пиер и Микелон поиска да бъде включена в списъка в част 2 от приложение II към Решение 2007/777/ЕО като страна, от която е разрешен вносът в Съюза на месни продукти от домашни птици. По време на процеса на производство на месо от домашни птици в Сен Пиер и Микелон съответният продукт от месо от домашни птици преминава през термична обработка съгласно специалната обработка с код „D“, посочена в част 4 от приложение II към Решение 2007/777/ЕО.
            
         
               (4)
            
            
               Сен Пиер и Микелон представи изчерпателна и удовлетворяваща документация относно обстановката във връзка със здравословното състояние на домашните птици и въведените системи за профилактика на заболяванията и за контрол.
            
         
               (5)
            
            
               Поради това е целесъобразно Сен Пиер и Микелон да бъде включена в списъка с трети държави или части от тях, установен в част 2 от приложение II към Решение 2007/777/ЕО, като в колоната за домашни птици и пернат дивеч, отглеждан в стопанство (без щраусоподобни), бъде посочена обработка с код „D“.
            
         
               (6)
            
            
               Част 2 от приложение II към Решение 2007/777/ЕО следва да бъде съответно изменена.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 2007/777/ЕО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 5 октомври 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 18, 23.1.2003 г., стр. 11.
   
      (2)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).
   
      ПРИЛОЖЕНИЕ
      В част 2 от приложение II към Решение 2007/777/ЕО, между вписването за Нова Зеландия и вписването за Парагвай се вмъква следното вписване за Сен Пиер и Микелон:
      
         
                     „PM
                  
                  
                     Сен Пиер и Микелон
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX“